Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelissa käydään 11. päivää sotaa, joka syttyi, -
kun Gazan terroristit tekivät joukkomurhan Etelä-Israelissa.
USA:n presidentti Joe Biden matkustaa Israeliin -
Israelin valmistautuessa maahyökkäykseen Gazaan.
Venäjän päätöslauselmaluonnos tulitauosta -
ei mennyt läpi YK:n turvallisuusneuvostossa.
Israelissa käydään 11. päivää sotaa, joka syttyi, -
kun Hamasin hallitseman Gazan terroristit -
toteuttivat verilöylyn Etelä-Israelin siviiliyhteisöissä.
Puolustusvoimat (IDF) jatkoi yhteistyössä tiedustelun kanssa -
laajoja ilma- ja tykistöiskuja Gazan terrori-infrastruktuuriin.
Lisäksi viime vuorokauden kuluessa IDF eliminoi kuusi Hamas-johtajaa.
Terroriryhmä julkaisi videon israelilaisesta panttivangista -
käydäkseen julmaa psykologista sotaansa, -
mutta IDF valmistautuu saamaan hallitukselta käskyn -
puhdistaa Gazan kaista terroristeista.
Velvollisuutemme on mennä Gazaan ja etsiä paikat, -
joissa Hamas valmistelee, operoi, suunnittelee ja laukaisee raketteja.
Velvollisuutemme on vahingoittaa vakavasti -
jokaista Hamasin komentajaa ja terroristia, tuhota sen infrastruktuuri.
Velvollisuutemme on voittaa.
Libanonilainen Iranin kätyri Hizbollah -
jatkoi Israelin provosointia summittaisilla iskuilla.
Se ampui panssarintorjuntaohjuksia, kranaatteja ja raketteja -
rajaseudun IDF-tukikohtiin ja siviiliyhteisöihin.
Vaikka IDF iski kostoksi tykistöllä ja ilmasta Hizbollahin infrastruktuuriin, -
viranomaiset vakuuttivat, ettei Israel tahdo laajentaa konfliktia.
Israelin parlamentin talvikauden avajaisistunnossa -
pääministeri Benjamin Netanjahu varoitti yksiselitteisesti -
Hizbollahia ja sen suojelijoita Iranissa.
Minulla on viesti Iranille ja Hizbollahille: älkää koetelko meitä.
Älkää tehkö samaa virhettä, jonka teitte jo kerran.
Nyt joudutte nimittäin maksamaan huomattavasti raskaamman hinnan.
Israel on valmis myös tilanteen muutokseen pohjoisessa, -
mutta Netanjahu korosti, että Israelin päätavoite on Gaza.
Keskitymme nyt yhteen tavoitteeseen:
joukkojen kokoamiseen ja voittoon.
Tähän tarkoitukseen tarvitaan lujatahtoisuutta.
Voittaminen vie aikaa.
Vierailtuaan useissa Lähi-idän maissa, -
kun sotaa pyritään estämään leviämästä, -
USA:n ulkoministeri Antony Blinken tapasi Israelin johtajia.
Ennennäkemättömänä merkkinä USA:n ja Israelin liitosta -
Blinken osallistui myös hallitus- kabinetin turvallisuuskokoukseen -
tulevan Gazan maahyökkäyksen edellä.
Kokouksen jälkeen Blinken tapasi puolustusministeri Joav Gallantin, -
joka kertoi arvostavansa syvästi USA:n yksiselitteistä tukea.
Tiesimme aina, että USA on mahtava liittolainen.
Tänään kuitenkin israelilaiset ja maailma näkevät sen omin silmin.
Olette tullut tänne toista kertaa viikon sisään.
Johtavia amerikkalaisvirkamiehiä käy täällä päivittäin, -
ja USA:n lippu liehuu aluksilla Välimerellä.
Tiedämme, mitä se merkitsee.
Saanen siis sanoa, herra ulkoministeri, että tästä tulee pitkä sota.
Hinta on kallis, mutta me voitamme -
Israelin, juutalaisen kansan -
ja niiden arvojen puolesta, joihin sekä Israel että USA uskovat.
USA:n presidentti Joe Biden matkustaa Israeliin huomenna.
IDF:n tiedottaja, prikaatinkenraali Daniel Hagari -
piti vierailua strategisesti tärkeänä Lähi-idälle ja erityisesti Israelille.
USA:n presidentin vierailu on strategisesti tärkeä koko Lähi-idälle.
Strategisesti tärkeää on sen vaikutus, -
että USA:n valtionpäämies tulee Israeliin sota-aikana, -
saa kuulla sotatilanteesta ja eri skenaarioista Lähi-idässä -
sekä askelista, joita täytyy ottaa, jos Israelia haastetaan.
Lähiviikkoina meidän kaikkien -
pitää hoitaa arkirutiinejamme taistelun ohella.
Kyky hoitaa arkirutiineja sodassa on kiinni yhdestä asiasta: -
sinnikkyydestämme yhteiskuntana.
Ulkoministeri Blinken piti oman lehdistötilaisuutensa Israelissa.
Hän korosti USA:n presidentin vierailun tavoitteita.
Keskiviikkona 18.10. presidentti Biden saapuu Israeliin.
Hän tulee Israelin, Lähi-idän ja maailman kannalta kriittisellä hetkellä.
Hän tulee tekemään seuraavaa: -
Hän vahvistaa USA:n solidaarisuuden Israelille -
sekä raudanlujan sitoumuksemme Israelin turvallisuuteen.
Hän tekee jälleen selväksi, kuten on tehnyt siitä asti, -
kun Hamas teurasti yli 1 400 ihmistä, myös 30 amerikkalaista, -
että Israelin oikeus ja velvollisuus on puolustaa kansaa terroristeilta -
sekä estää tulevat iskut.
Presidentti kuulee, mitä Israel tarvitsee puolustautumiseen, -
ja jatkamme työtä kongressissa täyttääksemme ne tarpeet.
Presidentti Biden varoittaa myös niin valtioita kuin muitakin tahoja -
olemaan käyttämättä kriisiä hyväksi hyökkäämällä Israeliin.
Presidentti Biden saapuu Israeliin huomenna.
Venäjän presidentti Vladimir Putin sen sijaan soitti eilen Netanjahulle.
He keskustelivat islamistisen Hamasin tekemästä joukkomurhasta Israelissa -
sekä siitä seuranneesta sodasta.
Pääministerin kanslian lausunnossa Netanjahu teki selväksi, -
että brutaalit murhaajat hyökkäsivät Israeliin -
ja että Israel vetää lujatahtoisesti yhtä köyttä eikä lopeta, -
ennen kuin Hamasin sotilaalliset ja hallinnolliset kyvyt on tuhottu.
Ennen puhelua Putin puhui sodasta -
ja huolestaan sen vaikutuksista Lähi-itään.
Vaikka terrori-isku käynnisti tapahtumaketjun, -
Putin sanoi vakuuttuneensa Venäjän tutun retoriikan mukaan siitä, -
että USA ja länsi ovat syypäitä kaikkiin maailman vikoihin.
En voi kuin sanoa muutaman sanan ennennäkemättömästä -
Israelin ja palestiinalaisten konfliktin eskalaatiosta.
Tuhansia siviilejä surmattiin ja haavoitettiin molemmin puolin.
Tämä laaja tragedia, josta israelilaiset ja palestiinalaiset nyt kärsivät, -
oli suoraa seurausta USA:n pieleen menneestä Lähi-idän politiikasta.
Amerikkalaiset ovat eurooppalaisten satelliittien avulla -
monopolisoineet Lähi-idän prosessia mutta eivät ole koettaneet löytää -
molemmille osapuolille kelpaavaa kompromissia.
He eivät ole huomioineet palestiinalaisten intressejä.
Putinin ohjeistuksesta Venäjä esitti YK:n turvallisuusneuvostossa -
päätöslauselmaluonnoksen, jossa vaadittiin humanitaarista tulitaukoa.
Se olisi pelastanut Hamasin tuholta.
Päätöslauselmaluonnosta ei hyväksytä, -
koska se ei ole saanut vaadittua äänimäärää.
Venäjän päätöslauselmaluonnosta tuki muiden muassa Kiina.
Ranska, Iso-Britannia, Japani ja Yhdysvallat äänestivät sitä vastaan.
Valitettavasti Venäjän tänään esittämä päätöslauselmaluonnos -
ei täytä kaikkia velvollisuuksia.
Se esitettiin konsultoimatta ketään.
Siinä ei mainita Hamasia lainkaan.
Jättämällä tuomitsematta Hamasin -
Venäjä suojelee terroriryhmää, joka kohtelee raa'asti viattomia siviilejä.
Sääli, että neuvosto on jälleen kerran -
länsiblokin egon ja itsekkäiden aikeiden vanki.
Se on ainoa syy, miksi neuvosto ei kyennyt lähettämään selvää, -
vahvaa ja kollektiivista viestiä, jonka tarkoitus on purkaa jännitteitä.
Puhumme viime vuosikymmenien vakavimmasta väkivallan purkauksesta
Israel paheksui pyrkimystä pakottaa Israel tulitaukoon.
Neuvoston pitää ensimmäisenä askeleenaan -
ennen kuin se vaatii avustuksia, malttia tai tilanteen hillitsemistä -
määrittää Hamas murhanhimoiseksi terroristijärjestöksi, joka se on, -
kuten neuvosto määritti Isisin ja al-Qaidan.
Toiseksi eikä yhtään vähäisempänä -
neuvoston pitää tukea Israelin oikeutta puolustaa itseään.
Sen tukeminen ei kuitenkaan tarkoita sanahelinän toistelua.
Se tarkoittaa Israelin rinnalla seisomista solidaarisuudesta -
pelastustehtävässämme tuhota Hamasin terrorikyvyt.
Ellei Hamasia tuhota, -
tällaisia hirmutekoja tapahtuu toistekin, eikä ainoastaan Israelissa.
Kiitos seurasta!
Rukoilkaa rauhaa Jerusalemille ja pelastusta Israelille.
Jos tuotantomme on siunannut sinua -
ja haluat auttaa lahjoitusten varassa toimivan TV7:n kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua iltaa!
Nähdään tulevien ohjelmien parissa, jos Luoja suo.
Siihen saakka: shalom Jerusalemista.
Suomennos: Maija Tuukkanen